Diari Oficial de la Generalitat Valenciana


Sumari del DOGV 6412, del 07-12-2010 (2010/13952)

Informació pública del projecte de reparcel·lació forçosa de la unitat d'execució única del Pla Parcial del Sector Masia de Porxinos de Riba-roja de Túria.
-----------------------------------------------------------------------------------------------------------------------------------------------------------

### Dades del document

Número de DOGV
:   6412

Data del DOGV
:   07-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13196


Data del document
:   29-11-2010

Organisme emissor
:   Litoral del Este, SL

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * empresa privada

Informació pública del projecte de reparcel·lació forçosa de la unitat d'execució única del Pla Parcial del Sector Masia de Porxinos de Riba-roja de Túria. [2010/13100]  
Litoral del Este, Societat Limitada Unipersonal és l'agent urbanitzador del programa d'actuació integrada de la unitat d'execució única del sector Masia de Porxinos de Riba-roja de Túria, en virtut de l'Acord del Ple municipal de 25 de juny de 2005. La Comissió Territorial d'Urbanisme, en sessió celebrada el 30 de juny de 2006, va acordar «?Supeditar l'aprovació definitiva de l'homologació i Pla Parcial Sector Masia de Porxinos de Riba-roja de Túria que l'Ajuntament presente un text refós aprovat pel Ple de la corporació que incorpore els condicionants expressats en el fonament jurídic sisé?». I mitjançant Resolució de la directora general d'Ordenació del Territori, de 4 de desembre de 2007, es consideraren efectivament esmenades les deficiències a què es refereix l'Acord de la Comissió Territorial d'Urbanisme de 30 de juny de 2006 i es va declarar definitivament aprovada l'homologació i Pla Parcial Masia de Porxinos. La publicació de l'acord d'aprovació i de les normes urbanístiques es va produir en el Butlletí Oficial de la Província de València número 51 de 29 de febrer de 2008.   
Litoral del Este, SLU ha formulat projecte de reparcel·lació forçosa de la unitat d'execució única del sector Masia de Porxinos de Riba-roja de Túria a l'empara del que disposa l'article 169.5 de la Llei 16/2005, de 30 de desembre, Urbanística Valenciana i l'article 416.1 del Decret del Consell 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística.  
En aplicació del que estableix l'article 177.1.a de la llei esmentada, en relació amb l'article 416.4 del Decret del Consell 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística, és procedent sotmetre el projecte indicat amb tota la documentació annexa a informació pública, per un termini d'un mes comptat a partir de l'endemà de la publicació d'aquest anunci en el Diari Oficial de la Comunitat Valenciana.   
Es fa constar que durant el dit termini els interessats en aquest procediment podran formular qualssevol al·legacions que al seu dret convinguen, tot això en els termes i les condicions de l'esmentada Llei 16/2005, a l'efecte de la qual qualsevol interessat podrà consultar l'expedient depositat a la notaria de Manuel Cerdá García del Moral, sítia a Riba-roja de Túria (46657), carretera de Vilamarxant, núm. 115, baixos, els dies hàbils de 10.00 a 13.00 hores.   
Igualment es fa constar que qualsevol persona podrà comparéixer en aquesta notaria per a obtindre còpia de l'acta de protocol·lització del projecte i documents que s'hi adjunten, o sol·licitar l'exhibició d'aquesta. Així mateix, la documentació esmentada, així com l'expedient administratiu podran ser consultats als locals de l'Ajuntament de Riba-roja de Túria, plaça de l'Ajuntament, núm. 9, els dies hàbils en idèntic horari.   
En aplicació de l'article 172.3 de la Llei Urbanística Valenciana, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, per la qual cosa aquesta notificació val com a requeriment per a l'aportació de la indicada informació; així mateix, s'avisa que l'omissió, error o falsedat d'aquestes declaracions no podrà afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets i formar un condomini en la finca de resultat, si escau, adjudicada.  
Així mateix, de conformitat amb el que disposa l'article 174.7 de la LUV: «Durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a triar si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la garantia esmentada és condició d'eficàcia dels indicats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència».  
En relació amb aquesta mateixa qüestió, l'article 174.8 de l'esmentada llei estableix que quan la quantia del dret d'un propietari no arribe o excedisca del que és necessari per a adjudicar-li lots independents complets, les restes, sempre que la quantia d'aquestes no excedisca del 15% de la parcel·la mínima edificable, podran satisfer-se per mitjà de compensacions econòmiques complementàries equivalents a les diferències d'adjudicació.  
Les al·legacions que, si escau, s'hi formulen es presentaran davant de l'Ajuntament de Riba-roja de Túria, plaça de l'Ajuntament, núm. 9.  
I per tal de dotar de les majors garanties el procediment, a l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publicarà, així mateix, edicte complementari en el Butlletí Oficial de la Província de València, dirigit als titulars de béns la identitat dels quals és desconeguda o, tot i ser coneguda, se'n desconeix el domicili, així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no consten en aquest procediment.  
València, 29 de novembre de 2010.- Litoral del Este, SLU, p. p.: Javier Gómez Molina.  
  
\* \* \* \* \* \* \* \* \*  
